Ivai, ivaietereirasa, ko mba’e ojehúva SNT-pe ha ndopytaiva’erâ opareípe. Opavavéniko jaikuaa ñane retâme oñeñe’êveha Guaraníme ha, aipórô, mba’éichapiko peteî pytagua oîporâ’ŷva iñakâgui oúta omboykese ñane Avañe’ê puru. Nahániri, upe mba’e ndikatuvéima oiko ha ndaikatuivéima ojejapo. Ko karai Jorge Pizarro ohechakuaava’erâ okuarukarêha, oîvaiha upe mba’e ojapóva; ha pya’e porâ omyatyrôva’erâ hape ha taimandu’áke oiko ha omba’apoha Paraguay retâme ha ápe oî aja tekotevêha ohechakuaa ha omomba’eguasu ñane retâ reko ha ñe’ê.